Kapuk randhu utawa kapuk ("Ceiba pentandra") iku wit-witan tropis sing kagolong ordho Malvales lan famili Malvaceae (sadurungé diklompokaké sajeroning famili kapisah Bombacaceae), asal saka pérangan lor Amérika Kidul, Amérika Tengah lan Karibia, lan (kanggo varitas "C. pentandra" var. "guineensis") asal saka sisih kulon Afrika. Tempung "kapuk" utawa "kapok" uga dipigunakaké kanggo nyebut serat sing diasilaké saka wijiné. Wit iki uga dikenal minangka kapas Jawa utawa kapok Jawa, utawa wit kapas-sutra. Uga sinebut Ceiba, jeneng genusé, sing wujud simbul suci sajeroning mitologi bangsa Maya.